Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 1.2. (00:01) – 28.2.2019 (23:59)
Zahraničná pracovná cesta prerušená v dňoch:   
    	2.2.2019 –   3.2.2019
      7.2.2019
          9.2.2019 – 10.2.2019
        16.2.2019 – 17.2.2019
        23.2.2019 – 24.2.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa vo februári  2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.

Podpora zapájania sa do medzinárodných projektov a pri ich implementácii
Dňa 8. februára 2019 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola organizácia V4 tréningu pre projektových manažérov pre projekty Horizont 2020, ktorý sa uskutoční v termíne od 27. do 29. marca 2019 v Bruseli. 
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Témou diskusie bola aj príprava organizácie V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4.   
Styčná kancelária SR pre výskum a vývoj v Bruseli pripravuje v úzkej spolupráci so zástupcami programu COST, MŠVVaŠ SR a CVTI SR organizáciu podujatia COST Information Days 2019 Bratislava, ktoré sa uskutoční 7. februára 2019 v priestoroch CVTI SR. 
Styčná kancelária SR pre výskum a vývoj pripravuje v spolupráci s českou a litovskou styčnou kanceláriou podujatie s názvom H2020 ICT Brokerage event, ktoré sa uskutoční dňa 5. júna 2019  v Bruseli. Podujatie je určené na predstavenie nadchádzajúcich výziev pracovného programu pre oblasť Informačných a komunikačných technológií (ICT). Očakáva sa účasť relevantných zástupcov členských krajín EU, s ktorými budete mať možnosť vytvárať konzorciá na podávanie návrhov projektov ICT v rámci programu H2020.

IGLO CORE

Hlavným bodom zasadnutia IGLO CORE z 5. februára 2019 bola diskusia s pani Özlem Cangar, Ph.D. (finančný projektový manažér a koordinátor projektov ESA v belgickom IMEC) k aktivitám a iniciatívám, ktoré belgické výskumno-inovačné centrum IMEC poskytuje. 

IMEC predstavuje dôveryhodného partnera v oblasti výskumu a vývoja pre podniky, start-upy a akademickú obec – IMEC spája dlhoročné líderstvo v oblasti v technológii mikročipov s hlbokými znalosťami v oblasti softvéru a IKT, ktoré položia základy osobnejšej zdravotnej starostlivosti, inteligentnejších miest, čistejšej energie a efektívnejšej mobility, logistiky a výrobných riešení.

IMEC je jediným kontaktným miestom pre inovátorov a podnikateľov, ktorí chcú preskúmať potenciál pokrokových technológií.

Viac informácií: https://www.imec-int.com/en/home 

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli pripravuje organizáciu podujatia k 5. výročiu od svojho založenia, ktoré sa uskutoční 7. marca 2019 v priestoroch Stáleho zastúpenia SR pri EÚ v Bruseli. Na podujatí vystúpia s prezentáciami rektor P. Sovák (UPJŠ); prof. P. Miškovský zo spoločnosti SAFTRA Photonics (držiteľ grantu SME Instrument vo fáze 2, UPJŠ); prof. D. Galusek (vedúci FunGlass Centra –Teaming, fáza 2, Trenčianska univerzita Alexandra Dubčeka v Trenčíne) a Ing. M. Šuvada, ktorý bude prezentovať výskumnú prácu excelentného slovenského výskumníka Aurela Stodolu, ktorý bol profesorom Alberta Einsteina a položil základy technickej revolúcie). 

Prevádzkovanie informačného portálu
Počas februára 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Február 2019		
Dátum	Čas	Miesto	Účastník (SLORD)	Účastníci	Podujatie	
1.2.2019	09:30-12:30	SOST	Andrej Kurucz	Zástupcovia IGLO, ČŠ, AK, EK a EP	Organizácia zasadnutia IGLO INCO WG 
	
6.2.2019	09:30-11:30	Center EGG	Andrej Kurucz	Zástupcovia IGLO, ČŠ, AK, EK, EP, MSP, priemyslu a odborných platforiem	EU Industry Days 2019	
7.2.2019	08:00-13:30	CVTI SR	Andrej Kurucz	Zástupcovia SK výskumno-inovačnej komunity, COST	Organizácia COST InfoDay 2019 Bratislava
	
28.2.2019	17:00-19:30	Misia CH pri EÚ	Andrej Kurucz	Zástupcovia IGLO, EK, ČŠ, AK, 	Switzerland, Europe and Beyond: Global SDGs and the Science Agenda 2030 for Sustainable Development

Stretnutia a rokovania

Február 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
4.2.2019	09:30-20:00	Rada EÚ	Andrej Kurucz
	Zástupcovia ČŠ EÚ – diplomati pre výskum a inovácie	Zasadnutie Pracovnej skupiny pre výskum Rady EÚ		
5.2..2019	09:30-13:30	TuRBO	Andrej Kurucz
	Zástupcovia IGLO CORE	IGLO CORE a OPEN		
8.2.2019	09:30-12:30	SZ HU pri EÚ v Bruseli	Andrej Kurucz, TL, MR
	Pracovníci styčných kancelárií pre VaVaI z V4	V4 Breakfast	V4 tréning pre projektových manažérov projektov H2020; V4 konferencia na tému digitálnej transformácie; návšteva predsedov akadémií vied z V4	
11.2.2019	10:00-16:30	Albert Borschette	Andrej Kurucz	Zástupcovia PV Space H2020	Zasadnutie PV Space H2020 		
12.2.2019	10:00-17:30	Rada EÚ	Andrej Kurucz	Zástupcovia ČŠ EÚ – diplomati pre vesmír	Zasadnutie Pracovnej skupiny pre vesmír Rady EÚ		
14.2.2019	10:00-11:30	SZ LT pri EÚ v Bruseli	Andrej Kurucz 	Zástupcovia IGLO SEC	Zasadnutie IGLO SEC	Zasadnutie IGLO CORE v marci 2019; perspektíva IGLO na rok 2019; IGLO Guidelines; členský poplatok; pracovné skupiny IGLO; Brexit	
20.2.2019	09:30-11:30	SLORD	Andrej Kurucz, TL, MR	Zástupcovia CVTI SR, kancelárie H2020	Pracovné stretnutie k riadeniu a administratíve projektu SK4ERA		
20.2.2019	13:00-17:00	SLORD	Andrej Kurucz	Zástupcovia projektového konzorcia H2020	Zasadnutie projektového konzorcia H2020	Hlavné výstupy úspešného projektového konzorcia H2020 so slovenskou účasťou	
20.2.2019	18:30-20:30	Misia CH pri EÚ	Andrej Kurucz	Delegácie pre SC PC H2020	Predprípravné stretnutie členov SC PC H2020	Koordinácia aktivít; výmena informácií, príprava a implementácia pilotu EIC	
21.2.2019	09:30-17:00	Budova Berlaymont	Andrej Kurucz
	Delegácie pre SC PC H2020	Zasadnutie SC PC H2020		
25.2.2019	10:00-11:30	SLORD	Andrej Kurucz	Andrés Martinez – vedúci styčnej kancelárie SOST	IGLO INCO WG	Organizácia zasadnutia IGLO INCO WG; zabezpečenie rečníkov, registrácia, pozvánky	
27.2.2019	15:00-16:30	SLORD	Andrej Kurucz, TL, MR	Martin Mojžíš – zástupca spoločnosti Novitech	Podpora zapájania sa do európskych programov pre výskum a inovácie	Otvorené a plánované výzvy H2020; okruhy potenciálnej spolupráce a podpory; európske programy a relevantné iniciatívy	

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz 			……………………………………….
Dátum: 5.3.2019

Správu schválil:  prof. RNDr. Ján TURŇA, CSc., generálny riaditeľ